Diari Oficial de la Generalitat Valenciana


Sumari del DOGV 4646, del 09-12-2003 (2003/13139)

DECRET 247/2003, de 5 de desembre, del Consell de la Generalitat, pel qual es crea la distinció honorífica d'Ambaixador de la Comunitat Valenciana.
---------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/2003/12/05/247/dof/vci/html**

### Dades del document

Número de DOGV
:   4646

Data del DOGV
:   09-12-2003

Secció del DOGV
:   I. DISPOSICIONS GENERALS

Número del document
:   2003/13296


Data del document
:   05-12-2003

Organisme emissor
:   Presidència de la Generalitat

Tipus de document
:   Decret

Anàlisi jurídica

 Descriptors 

:   * legislació
    * distinció honorífica
    * premi cultural

DECRET 247/2003, de 5 de desembre, del Consell de la Generalitat, pel qual es crea la distinció honorífica d'Ambaixador de la Comunitat Valenciana. [2003/F13062]
  
Consolidat el procés autonòmic i assentades les institucions dins el marc de l'Estatut d'Autonomia de la Comunitat Valenciana, aprovat per la Llei Orgànica 5/1982, d'1 de juliol, es fa necessari arbitrar els mitjans suficients amb què reconéixer totes les actuacions o els servicis eminents que hagen estat prestats en defensa dels interessos generals i peculiars de la Comunitat Valenciana, tant per persones físiques com entitats, associacions o col·lectivitats.
  
Esta línia de suport i reconeixement als qui han defensat els interessos generals i peculiars de la Comunitat Valenciana, s'ha vist reforçada per la Generalitat mitjançant el Decret 28/1986, de 10 de març, del Consell de la Generalitat, pel qual es va crear l'Alta Distinció de la Generalitat Valenciana, recentment modificat pel Decret 177/2003, de 12 de setembre, del Consell de la Generalitat, pel qual es va crear la Distinció de la Generalitat Valenciana.
  
Per això, a proposta del conseller de Presidència, en l'exercici de la facultat delegada en l'article 1.1 del Decret 11/2003, de 14 de juliol, del president de la Generalitat (DOGV 4.546, de 17 de juliol), i prèvia deliberació del Consell de la Generalitat, en la reunió del dia 5 de desembre de 2003,
  
DECRETE
  
Article 1. Objecte de la distinció
  
Es crea la distinció honorífica d'Ambaixador de la Comunitat Valenciana per a reconéixer i premiar la labor d'aquelles persones què, per l'especial arrelament amb la Comunitat Valenciana, la identificació, exaltació i defensa dels seus valors, així com per les actuacions i manifestacions públiques, hagen contribuït notablement al coneixement, difusió i defensa dels interessos generals i peculiars de la Comunitat Valenciana.
  
Article 2. Caràcter de la distinció
  
La distinció tindrà caràcter honorífic i indefinit i la concessió es realitzarà per decret del Consell de la Generalitat, a proposta del president de la Generalitat o de qualssevol dels membres del Consell de la Generalitat.
  
Article 3. Incompatibilitats
  
La distinció d'Ambaixador de la Comunitat Valenciana no podrà ser concedida als alts càrrecs de la Generalitat, mentre estos es troben en l'exercici de les funcions.
  
S'entendrà per alts càrrecs de la Generalitat els enumerats en l'article 3 del Decret 247/1995, de 24 de juliol, del Consell de la Generalitat.
  
Article 4. Efectes de la distinció
  
1. La concessió de la distinció d'Ambaixador de la Comunitat Valenciana no comportarà cap contraprestació econòmica.
  
2. La distinció d'Ambaixador de la Comunitat Valenciana podrà comportar l'exercici d'actuacions, en representació de la Generalitat, destinades a la promoció dels interessos peculiars de la Comunitat Valenciana en els termes que prèviament determine el Consell de la Generalitat.
  
3. Per a acreditar l'atorgament d'esta distinció s'expedirà el títol corresponent, que serà autoritzat amb la firma del president de la Generalitat, i s'inscriurà en el Llibre Registre d'Honors i Distincions de la Generalitat Valenciana.
  
Article 5. Revocació de la distinció
  
La distinció d'Ambaixador de la Comunitat Valenciana podrà ser revocada, prèvia audiència a la persona interessada, quan la conducta pública de les personalitats distingides siga manifestament contrària als interessos generals o peculiars de la Comunitat Valenciana, així com quan la persona condecorada siga condemnada per un fet delictiu, en virtut de sentència ferma.
  
Article 6. Model i característiques de la distinció
  
El model de la distinció consistirà en un prisma buit fabricat en plata, en l'anvers del qual figurarà la silueta geogràfica de la Comunitat Valenciana, i en el revers, sota el símbol de la Generalitat Valenciana, la llegenda Ambaixador de la Comunitat Valenciana, junt al nom de la persona distingida.
  
DISPOSICIÓ FINAL
  
El present decret entrarà en vigor el mateix dia de l'aprovació pel Consell de la Generalitat.
  
València, 5 de desembre de 2003
  
El president de la Generalitat,
  
FRANCISCO CAMPS ORTIZ
  
El conseller de Presidència,


Còpia Permalink ELI